Az ENSZ Fejlesztési Programja

Az ENSZ Fejlesztési Programja (United Nations Development Programme; UNDP) az Egyesült Nemzetek Szervezetének világméretű fejlesztési hálózata. A UNDP az ENSZ Közgyűlés egyik végrehajtó szerve. A UNDP adminisztrátora az ENSZ harmadik legmagasabb rangú tisztviselője az ENSZ főtitkára és a főtitkárhelyettes után. A UNDP székhelye New Yorkban található, a szervezet a tagállamok önkéntes hozzájárulásaiból, adományaiból finanszírozza tevékenységét. A szervezet 177 országban tart fent képviseletet, amelyek a helyi kormányokkal együttműködve segítenek megoldani a fejlesztési problémákat és támogatást nyújt a társadalmi fejlődés elősegítésére is. A UNDP elismert szakértőket alkalmaz, akik tanácsadással, képzésekkel segítik a fejlődő országok kormányait, anyagi segítséget nyújt, és tevékenységét egyre növekvő mértékben a legelmaradottabb országok támogatására összpontosítja. Annak érdekében, hogy elérje a Millenniumi Fejlesztési Célkitűzésben foglaltakat (Millennium Development Goals, MDG) és elősegítse a globális fejlődést, a UNDP leginkább a szegénység csökkentésére, a HIV/AIDS-re, a demokratikus igazgatás kialakítására, az energia és környezetvédelem kérdéseire, a krízishelyzetek megelőzésére és a helyreállításra összpontosít. A UNDP fontos feladatának tartja az emberi jogok védelmét, valamint minden programjában kiemelt helyet kap a nők szerepének növelése. A UNDP minden évben közzéteszi a Human Development Report kiadványát (magyarul kb. Jelentés az emberiség fejlődéséről), amely a világban végbemenő fejlődést méri és elemzi. A világjelentés mellett a UNDP készít regionális, nemzeti és helyi Human Development Report-okat is. Története A UNDP-t 1965-ben alapították, összevonva a Technikai Segítségnyújtás Bővített Programja és az ENSZ Speciális Alapja több funkcióját. A két szervezetet 1971-ben végleg egyesítették a UNDP keretei között. Költségvetés A UNDP 2012–2013-as költségvetési terve 931,9 milliárd USD volt az intézmény működtetésére, míg a Fejlesztési program keretén belül 11,73 milliárd USD szerepelt a költségvetési tervben. Működés Az UNDP kirendeltségei és munkatársai a világ 177 országában megtalálhatók, ahol a helyi kormánnyal és a civil társadalom szervezeteivel igyekeznek megoldást találni a helyi és a globális problémákra. Az UNDP elsődleges feladata, hogy a fogadó országot segíti fejlesztési célkitűzéseinek elérésében a globális és a nemzeti erőfeszítések koordinálásával. Az UNDP tevékenysége során öt fő fejlesztési kihívással foglalkozik. Demokratikus kormányzás Az UNDP politikai tanácsokkal és technikai háttér biztosításával támogatja a demokratikus átmenetet, beleértve a közszolgálati (intézményi) reformokat, a lakosság oktatását, a tárgyalások és a párbeszéd elősegítését és más országok tapasztalatainak megosztását. Ide tartozik többek között a Palesztin Hatóság választásainak támogatása. A szegénység csökkentése Az UNDP segíti a szegénység leküzdését szolgáló stratégiák kidolgozását, többek között a gazdasági lehetőségek és erőforrásokhoz való hozzáférés megkönnyítésével, a szegénység felszámolását célzó programoknak a nemzeti fejlesztési programokkal való összekapcsolásával, illetve a szegények jobb képviseletének megteremtésével. Makroökonómiai szinten az UNDP a kereskedelem reformjával, a szegény országok adósságainak elengedésével, külföldi befektetések ösztönzésével és a globalizáció előnyeinek megosztásával foglalkozik A gyakorlatban ez úgy jelentkezik, hogy az UNDP különféle fejlesztési projekteket támogat, támogatja a nők nagyobb szerepvállalását, koordinálja a kormányok, a civil szervezetek és a külföldi donorok tevékenységét. AZ UNDP Braziliában található International Policy Centre for Inclusive Growth elsősorban a fejlődő országok képességeit erősíti a szociálisan inkluzív fejlesztési programok tervezése, végrehajtása és értékelése területén. Az PC-IG emellett a fejlődő országok egyik politikai fóruma is. Válságmegelőzés és helyreállítás Az UNDP igyekszik csökkenteni a fegyveres konfliktusok vagy természeti katasztrófák kockázatát, vagy ha ezek bekövetkeztek, a minél gyorsabb helyreállítást támogatja. A helyi irodákon keresztül segíti a kormányzatot a szükségletek felmérésében, a képességek fejlesztésében, a koordinált tervezésben, valamint a politikák és előírások kidolgozásában A kockázatcsökkentő programok közé tartozik például a kézifegyverek terjedésének megelőzését szolgáló programok, a természeti katasztrófák hatását csökkentő stratégiák, vagy éppen az erőszak csökkentését célzó programok A válságkezelési, helyreállítási programok közé tartozik a lefegyverzés, a leszerelés, a volt harcolók integrációja, aknamentesítés, a menekültek integrálása, az alapvető szolgáltatások helyreállítása, valamint az átmeneti igazságszolgáltatási szervek felállítása. Környezet és energia Mivel a szegényeket aránytalanul nagy mértékben érintik a klímaváltozás következményei, a vízellátás nehézségei, a csatornázás és az energiaellátás problémái, az UDNP tevékenységében nagy szerepet kapnak a fejlődő országok környezeti problémái, képességük növelése a fenntartható fejlődést szolgáló programok kidolgozására, az emberi fejlődés elősegítése, a szegénység csökkentése. Az UDNP elsősorban tanácsadással, illetve koordinálással segíti az környezetvédelmileg átgondolt projekteket, amelyek fenntartható életkörülményeket teremtenek a szegényeknek. A konkrét programok közé tartoznak a vízgazdálkodási, vízellátási és víztisztítási projektek, újrahasznosítható energiaforrások, az elsivatagosodás és a talajerózió elleni küzdelem, a biodiverzitás fenntartása, valamint az ózonrétegek károsító és a légkört szennyező anyagok kibocsátásának korlátozása. HIV/AIDS A HIV/AIDS elleni küzdelemben az UNDP elsősorban a vírus terjedésének meggátolására és a betegség hatásának csökkentésére koncentrál. Innovatív partnerségek központja Az UNDP égisze alatt számos innovatív partnerségi program működik: ART Global Initiative Városok világszövetsége a szegénység ellen A klímaváltozás területi megközelítése Emberi fejlődési jelentés 1990 óta az UNDP minden évben kiadta az Emberi Fejlődési Jelentést, amely különféle területeken (várható élettartam, írástudás, oktatás, életszínvonal) hasonlítja össze a világországait. A Jelentés része az Emberi fejlettségi index mérőszáma is. ENSZ koordinációs szerep AZ UNDP jelentős szerepet játszik a fejlődő országokban az ENSZ szakosított ügynökségei munkájának összehangolásában. Ezt leginkább az ENSZ Fejlődési Csoportjának vezetéséve és a helyi koordinátorokon keresztül valósítja meg. Kritikák Az UNDP-t számos alkalommal érték kritikák saját munkatársai, illetve az Amerikai Egyesült Államok kormánya részéről, elsősorban az észak-koreai programok pénzügyi szabálytalanságaival kapcsolatban. Artjon Shkurtaj az állította, hogy hamisított dollárbankjegyeket talált az UNDP helyi irodájának széfjében, miközben a munkatársak euróban kapták a fizetésüket. Adminisztráció Az UNDP adminisztrátora az ENSZ egyik főtitkárhelyettese, így a szervezet harmadik legmagasabb rangú vezetőjének számít. Az UNDP-hez kapcsolódó kötelességei mellett az adminisztrátor az ENSZ Development Group elnöke is. 2005. május 5-én az ENSZ közgyűlése Kemal Derviş volt török pénzügyminisztert, a Világbank korábbi munkatársát nevezte ki az UNDP adminisztrátorának. Ezt a posztot 4 évig, 2009-ig töltötte be. 2009 márciusában az ENSZ közgyűlés Helen Clarkot nevezte ki adminisztrátornak, aki várhatóan 2013-ig tölti be ezt a posztot. Tiszteletbeli és jószolgálati nagykövetek Az UNDP, más ENSZ ügynökségekhez hasonlóan, hosszú ideje igénybe veszi a jószolgálati vagy tiszteletbeli nagykövetek segítségét, hogy egy kiemelt projektet támogassanak vagy előmozdítsanak. Az UNDP szerint szerepük az, hogy „hírnevük segítségével felerősítsék az emberi fejlődés és a nemzetközi együttműködés sürgető és egyetemes üzenetét, segítsenek elérni az ENSZ Millenniumi Fejlődési Célkitűzéseit.” Tiszteletbeli nagykövetek Nadine Gordimer Misako Konno Ronaldo Zinédine Zidane Haakon norvég királyi herceg Didier Drogba Marija Sarapova Angelina Jolie Lang Lang Regionális jószolgálati nagykövetek Muna Wassef Hussein Fahmy Adel Emam Khaled Abol Naga Az emberiség fejlődésének tiszteletbeli nagykövete Bászma Bint Tálál jordán hercegnő Sportfejlesztési tiszteletbeli tanácsos Syndiely Wade Ifjúsági küldöttek Dikembe Mutombo Baaba Maal Maria de Lurdes Mutola Jegyzetek Lásd még ENSZ ECOSOC Külső hivatkozások Official UNDP web site (angolul) (franciául) (spanyolul) U.S. Committee for the UNDP web site (angolul) A UNDP kezdőknek: rövid bemutató a UNDP-ről (angolul) Official UNDG web site (angolul) Global Embassy Archiválva 2008. július 30-i dátummal a Wayback Machine-ben (angolul) Declaration on Social Progress and Development (angolul) Palgrave Macmillan, official publisher of the Human Development Report 2006 (angolul) Interactive maps MediaGlobal